# Dohoda o pracovnej činnosti

uzavretá podľa § 228a zákona č. 311/2001 Z. z. Zákonníka práce

medzi

**Zamestnávateľom:**

Obchodné meno: ........................................

Sídlo: .....................................

IČO: ......................................

Zapísaný v : ......................., odd.: ..........., vl. č.: ......................

Za ktorého koná: ........................................................

(ďalej len „zamestnávateľ“)

a

**Zamestnancom:**

Meno a priezvisko: ....................................

Dátum narodenia: ....................................

Rodné číslo: ........................................

Trvale bytom: ....................................

(ďalej len „zamestnanec“)

**Čl. I**

**Predmet dohody**

1. Predmetom tejto dohody je záväzok zamestnanca vykonávať pre zamestnávateľa tieto pracovné činnosti: ....................................................................................................... ......................................................................

**Čl. II**

**Rozsah pracovného času**

**a doba trvania dohody**

1. Zamestnávateľ a zamestnanec sa dohodli, že rozsah pracovnej činnosti uvedenej v čl. I bode 1 tejto dohody predstavuje ........... hodín týždenne *(maximálne 10 hodín týždenne)*.
2. Pracovná činnosť uvedená v čl. I bode 1 tejto dohody bude vykonávaná v pracovných dňoch od ........... hod. do ............. hod.
3. Zamestnávateľ a zamestnanec uzatvárajú túto dohodu na dobu ......... mesiacov *(maximálne 12 mesiacov)*.

**Čl. III**

**Odmena**

1. Zamestnávateľ sa dohodol so zamestnancom, že za vykonanú pracovnú činnosť uvedenú v čl. I bode 1 tejto dohody patrí zamestnancovi odmena vo výške .............................. eur (slovom: ................................. eur) mesačne.
2. Odmena za vykonanú prácu uvedená v čl. I bode 1 tejto dohody je splatná a musí byť vyplatená najneskôr do konca kalendárneho mesiaca, ktorý nasleduje po mesiaci, v ktorom sa práca vykonala.
3. Odmena uvedená v bode 1 tohto článku dohody bude vyplácaná zamestnancovi v termíne uvedenom v bode 2 tohto článku na bankový účet zamestnanca, s čím zamestnanec prejavuje podpisom tejto dohody súhlas.

**Čl. IV**

**Miesto výkonu práce a deň nástupu do práce**

1. Zamestnávateľ sa dohodol so zamestnancom, že miestom výkonu pracovnej činnosti bude .................................................
2. Zamestnávateľ sa dohodol so zamestnancom, že dňom nástupu do práce je .................

**Čl. V**

**Práva a povinnosti**

1. Zamestnanec sa zaväzuje vykonávať pracovnú činnosť uvedenú v čl. I bode 1 tejto dohody osobne, riadne, včas a podľa pokynov zamestnávateľa. Je povinný dodržiavať právne predpisy vzťahujúce sa na vykonávanú pracovnú činnosť, najmä právne predpisy na zaistenie bezpečnosti a ochrany zdravia pri práci, ako aj ostatné predpisy vzťahujúce sa na prácu nimi vykonávanú.
2. Zamestnávateľ je povinný oboznámiť zamestnanca s právnymi predpismi a ostatnými predpismi vzťahujúcimi sa na prácu nimi vykonávanú, najmä s predpismi na zaistenie bezpečnosti a ochrany zdravia pri práci.
3. Zamestnanec je povinný riadne hospodáriť so zverenými prostriedkami a strážiť a ochraňovať majetok zamestnávateľa pred poškodením, stratou, zničením a zneužitím.
4. Zamestnanec je povinný písomne oznamovať zamestnávateľovi bez zbytočného odkladu všetky zmeny, ktoré sa týkajú jeho pracovnoprávneho vzťahu a súvisia s jeho osobou, najmä zmenu jeho mena, priezviska, trvalého pobytu alebo prechodného pobytu, adresy pre doručovanie písomností, a ak sa so súhlasom zamestnanca poukazuje výplata na účet v banke alebo pobočke zahraničnej banky, aj zmenu bankového spojenia.
5. Zamestnávateľ je povinný utvárať zamestnancovi primerané pracovné podmienky zabezpečujúce riadny a bezpečný výkon pracovnej činnosti, najmä mu poskytnúť potrebné základné prostriedky, materiál, náradie a osobné ochranné pracovné prostriedky.

**Čl. VI**

**Ukončenie dohody**

1. Dohodu je možné ukončiť:
2. dohodou zamestnávateľa so zamestnancom,
3. výpoveďou, a to aj bez uvedenia dôvodu, s výpovednou dobou v trvaní jedného kalendárneho mesiaca, ktorá sa začína dňom, kedy bola výpoveď doručená druhej strane,
4. okamžitým ukončením v prípadoch, v ktorých možno okamžite ukončiť pracovný pomer v zmysle a za podmienok uvedených v § 68 a nasl. Zákonníka práce.

**Čl. VII**

**Záverečné ustanovenia**

1. Táto dohoda nadobúda platnosť a účinnosť dňom jej podpísania účastníkmi.
2. Dohoda je vyhotovená v dvoch rovnopisoch, pričom každý z účastníkov obdrží jeden rovnopis.
3. Meniť a dopĺňať ustanovenia tejto dohody je možné len písomnou formou za súhlasu oboch účastníkov.
4. Právne vzťahy, ktoré nie sú upravené v tejto dohode, sa spravujú príslušnými ustanoveniami Zákonníka práce a ostatných všeobecne záväzných právnych predpisov.
5. Účastníci dohody prehlasujú, že sú plne spôsobilí na uzavretie tejto dohody. Pred podpisom tejto dohody si ju prečítali, obsahu porozumeli a plne s ňou súhlasia. Na znak svojej vôle byť viazaní touto dohodou ju vlastnoručne podpisujú.
6. Účastníci dohody prehlasujú, že ich prejavy vôle byť viazaní touto dohodou sú slobodné, jasné, určité a zrozumiteľné. Zmluvná voľnosť oboch účastníkov nie je ničím obmedzená a dohodu nepodpisujú v tiesni, v omyle ani za nápadne nevýhodných podmienok

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Zamestnávateľ | Zamestnanec |